Diari Oficial de la Generalitat Valenciana


Sumari del DOGV 2395, del 25-11-1994 (1994/833155)

RESOLUCIÓ de 16 de novembre de 1994, del Rectorat de la Universitat de València per la qual convoca a concurs públic una plaça de becari d'investigació en l'àrea de microbiologia.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2395

Data del DOGV
:   25-11-1994

Secció del DOGV
:   AUTORITATS I PERSONAL

Número del document
:   1994/833155


Data del document
:   16-11-1994

Organisme emissor
:   Universitat de València

Tipus de document
:   Resolució

RESOLUCIó de 16 de novembre de 1994, del Rectorat de la Universitat de València, per la qual convoca a concurs públic una plaça de becari d'investigació en l'àrea de microbiologia. Aquest rectorat, fent ús de les competències que li atribueix l'article 4t de l'OM de 27 de març de 1986, i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Desenvolupament d'un mètode de captura antigènica i amplificació d'àcids nuclèics per a la detecció de rotavirus i virus de l'hepatitis A en aigües, aliments i mostres clíniques», dirigit pel professor Dr. Javier Buesa Gómez, del Departament de Microbiologia de la Facultat de Medicina.  
2. Nombre de places: 1.  
3. Perfil de la beca:  
3.1. Requisits:  
3.1.1. Títol de llicenciat en Ciències Biològiques, Ciències Químiques, Medicina o Farmàcia.  
3.1.2. Alumne de tercer cicle (o compromís de matricular-se).  
3.2.Mèrits a valorar:  
3.2.1. Haver cursat el programa de doctorat.  
3.2.2. Experiència de treball en laboratori de microbiologia; coneixements de tècniques de cultiu de microorganismes, de cultius cel·lulars i de mètodes de biologia molecular: electroforesi d'àcids nuclèics, PCR, clonació, purificació de proteïnes per cromatografia, electroforesi de proteïnes, etc.  
3.2.3. Coneixements d'Immunologia i experiència pràctica en desenvolupament d'enzimoimmunoassajos.  
3.2.4. Coneixements i experiència pràctica en obtenció d'hibridomes i producció d'anticossos monoclonals.  
3.2.5. Coneixements del nivell «First Certificate» d'anglès.  
3.3. Objectius de la beca:  
3.3.1. Participar en treballs de laboratori dirigits a la consecució dels objectius del projecte.  
3.3.2. Realitzar la tesi doctoral.  
3.4. Condicions de la beca:  
3.4.1. Durada: 1 any prorrogable.  
3.4.2. Dotació: 108.000 PTA/mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.   
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies següents a la data de publicació d'aquesta convocatòria, adreçades al Vice-rectorat d'Investigació.  
6. Procediment de selecció: la permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
València, 16 de novembre de 1994.- El vice-rector d'Investigació: Juli Peretó Magraner.